Ehdotus: neuvoston asetus, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta /* KOM/2009/0539 lopull. - CNS 2009/0152 */





[pic] | EUROOPAN YHTEISÖJEN KOMISSIO | Bryssel 9.10.2009 KOM(2009)539 lopullinen 2009/0152 (CNS) Ehdotus: NEUVOSTON ASETUS, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta PERUSTELUT Neuvoston asetuksen (EY) N:o 1234/2007 (yhteisiä markkinajärjestelyjä koskeva asetus) 65–84 artiklassa vahvistetaan maitoalan kiintiöjärjestelmän hallinnointia koskevat säännökset. Kyseisissä artikloissa säädetään erityisesti, että jäsenvaltiot voivat perustaa kansallisen varannon osana jäsenvaltion kansallista kiintiötä, jotta joillekin asianomaisen jäsenvaltion määrittelemille ensisijaisille maidontuottajaryhmille voidaan myöhemmin jakaa tilakohtaisia kiintiöitä. Ylijäämämaksu peritään vain maidosta, joka pidetään kaupan kansallisen kiintiön ulkopuolella, kansallinen varanto mukaan lukien. Jos ylijäämämaksu on tarpeen periä, se jaetaan niiden tuottajien kesken, jotka ovat ylittäneet tilakohtaisen kiintiönsä. Jäsenvaltiot voivat kiintiöjärjestelyillä kannustaa alan rakenneuudistusta takaisinostojärjestelmän avulla (yhteisiä markkinajärjestelyjä koskevan asetuksen 75 artiklan 1 kohdan a alakohta), jolloin takaisin ostetut kiintiöt siirretään kansalliseen varantoon. Jotta autettaisiin jäsenvaltioita rahoittamaan kyseistä rakenneuudistusta, ehdotetaan väliaikaisena ratkaisuna, että edellä mainitun artiklan mukaisesti takaisin ostettuja kiintiöitä ei otettaisi huomioon kansallisen ylityksen määrittämisessä. Näin ollen ylijäämämaksua peritään maidosta, jota pidetään kaupan kansallisen kiintiön ulkopuolella, kun kiintiöstä on ensin vähennetty takaisin ostetut määrät. Jäsenvaltiot säilyttävät tällä tavoin syntyneet ylimääräiset maksut alan rakenneuudistuksen rahoittamista varten. Jäsenvaltiot edellyttivät maitoalan markkinatilanteesta vuonna 2009 annettua komission tiedonantoa (KOM(2009) 385) koskevassa 7. syyskuuta 2009 järjestetyssä neuvoston kokouksessa käydyissä keskusteluissa, että komissio mukauttaa markkinavälineitä tai ottaa käyttöön uusia, jotta hintojen epävakauden yhä kasvaessa voitaisiin toimia tehokkaasti, nopeasti ja joustavasti. Sen vuoksi ehdotetaan, että yhteisiä markkinajärjestelyjä koskevan asetuksen 186 artiklan soveltamisalaa laajennetaan, jotta komissio voi toteuttaa toimenpiteitä myös maitoalalla, jos esiintyy markkinahäiriöitä, joissa sisäiset markkinahinnat nousevat tai laskevat merkittävästi. 2009/0152 (CNS) Ehdotus: NEUVOSTON ASETUS, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen[1], ottaa huomioon Euroopan parlamentin lausunnon[2], sekä katsoo seuraavaa: 1. Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007[3] 75 artiklan 1 kohdan a alakohdassa annetaan yhteisön maitoalan rakenneuudistusta varten jäsenvaltioille mahdollisuus myöntää tuottajille, jotka sitoutuvat lopettamaan pysyvästi maidontuotantonsa kokonaan tai osittain, korvaus ja siirtää näin vapautuneet tilakohtaiset kiintiöt kansalliseen varantoon. 2. Jotta tarvittavaa rakenneuudistusta edistettäisiin edelleen, maidontuottajien maksettavaksi asetuksen (EY) N:o 1234/2007 78 artiklan 1 kohdan mukaisesti kuuluva ylijäämämaksu olisi laskettava perustuen kansalliseen kiintiöön, josta on vähennetty 75 artiklan 1 kohdan a alakohdan mukaisesti takaisin ostetut tilakohtaiset kiintiöt, edellyttäen että vapautetut kiintiöt säilyvät kansallisessa varannossa kyseisenä kiintiövuonna. 3. Koska on tarpeen tehostaa rahoitusvälineitä alan rakenneuudistuksen edistämiseksi, jäsenvaltioiden olisi sallittava käyttää uuden laskentamenetelmän perusteella kerätyt lisävarat kyseisiin rakenneuudistustarkoituksiin. 4. Laskentamenetelmää olisi sovellettava väliaikaisesti 1 päivänä huhtikuuta 2009 ja 1 päivänä huhtikuuta 2010 alkavien kahdentoista kuukauden jaksojen aikana ja ainoastaan maitotoimituksiin, jotta toimenpidettä sovellettaisiin vain siinä määrin kuin on tarpeen. 5. Asetuksen (EY) N:o 1234/2007 186 artiklassa säädetään, että komissio voi markkinahäiriötilanteissa toteuttaa toimenpiteitä, jos tiettyjen maataloustuotteiden sisäiset markkinahinnat nousevat tai laskevat merkittävästi. Kyseinen artikla ei kuitenkaan koske maitoa ja maitotuotteita. 6. Maitoalan vakavien vaikeuksien ja yhä kasvavan hintojen epävakauden vuoksi on aiheellista laajentaa 186 artiklan soveltamisala koskemaan maitoa ja maitotuotteita, jotta komissio voi toimia joustavasti ja nopeasti, jos markkinat häiriintyvät. 7. Sen vuoksi asetusta (EY) N:o 1234/2007 olisi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 1234/2007 seuraavasti: (1) Muutetaan 78 artikla seuraavasti: a) Lisätään 1 a kohta seuraavasti: ”1 a. Poiketen siitä, mitä 1 kohdan ensimmäisessä alakohdassa säädetään, 1 päivänä huhtikuuta 2009 ja 1 päivänä huhtikuuta 2010 alkavien kahdentoista kuukauden jaksojen aikana on toimitusten osalta perittävä ylijäämämaksu maidosta, jota pidetään kaupan II alajakson mukaisesti vahvistetun kansallisen kiintiön ulkopuolella, kun kiintiöstä on ensin vähennetty 75 artiklan 1 kohdan a alakohdan mukaisesti pp päivästä kk kuukautta vv alkaen (julkaisutoimisto lisää päivämäärän, joka vastaa 2 artiklan mukaista voimaantulopäivää) kansalliseen varantoon vapautetut ja siellä kyseisen kahdentoista kuukauden jakson 31 päivään maaliskuuta asti pidetyt toimitusten tilakohtaiset kiintiöt.” b) Lisätään 2 a kohta seuraavasti: ”2 a . Jäsenvaltion on käytettävä 1 a kohdan soveltamisen tuloksena saatavan ylijäämämaksun määrän ja 1 kohdan ensimmäisen alakohdan soveltamisen tuloksena saatavan määrän välinen erotus maitoalan rakenneuudistustoimenpiteiden rahoittamiseen.” (2) Lisätään 79 artiklaan kohta seuraavasti: ”Kahdentoista kuukauden jaksojen aikana, jotka alkavat 1 päivänä huhtikuuta 2009 ja 1 päivänä huhtikuuta 2010, toimituksia koskeva ylijäämämaksu on jaettava kokonaisuudessaan 80 ja 83 artiklan mukaisesti niiden tuottajien kesken, jotka ovat osaltaan aiheuttaneet 78 artiklan 1 a kohtaa sovellettaessa vahvistetun kansallisen kiintiön ylityksen.” (3) Korvataan 186 artiklan a alakohta seuraavasti: ”a) sokeri-, humala-, naudan- ja vasikanliha-, maito- ja maitotuote- sekä lampaan- ja vuohenliha-alan tuotteiden osalta, jos minkä tahansa kyseisen tuotteen yhteisön markkinahinta nousee tai laskee merkittävästi;” 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS | Fichefin/09/281327rev1 (MS/tm) 6.142.2009.1 | PÄIVÄYS: 24.9.2009 | 1. | BUDJETTIKOHTA: ATE 2010 05 02 12 67 03 | MÄÄRÄRAHAT: 619 miljoona euroa p.m. | 2. | TOIMENPITEEN NIMI: Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta annettu neuvoston asetus | 3. | OIKEUSPERUSTA: EY:n perustamissopimuksen 37 artikla. | 4. | TAVOITTEET: - Antaa jäsenvaltioille mahdollisuus myöntää korvausta tuottajille, jotka sitoutuvat lopettamaan pysyvästi maidontuotantonsa kokonaan tai osittain ja siirtämään tällä tavoin vapautuneet tilakohtaiset kiintiöt kansalliseen varantoon, 1. huhtikuuta 2009 ja 1. huhtikuuta 2010 alkavien kahdentoista kuukauden jaksojen aikana. - Laajentaa 186 artiklan soveltamisala koskemaan maitoa ja maitotuotteita, jotta komissio voi toimia joustavasti ja nopeasti markkinahäiriötilanteissa. | 5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | KULUVA VARAINHOITO-VUOSI 2009 (milj. euroa) | SEURAAVA VARAINHOITO-VUOSI 2010 (milj. euroa) | 5.0 | MENOT - EY:N TALOUSARVIOSTA (TUET/INTERVENTIOT) - KANSALLISISTA TALOUSARVIOISTA - MUISTA LÄHTEISTÄ | p.m. | p.m. | 5.1 | TULOT - EY:N OMAT VARAT (MAKSUT/TULLIT) - KANSALLISELLA TASOLLA | - | - | 2011 | 2012 | 2013 | 2014 | 5.0.1 | MENOARVIO | p.m. | p.m. | p.m. | p.m. | 5.1.1 | TULOARVIO | - | - | - | - | 5.2 | LASKUTAPA: | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ/ EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ/ EI | 6.2 | LISÄTALOUSARVION TARVE | KYLLÄ/ EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/ EI | HUOMAUTUKSIA: Asetuksen 186 artiklan soveltamisalan laajentaminen koskemaan maitoa ja maitotuotteita ei sinänsä muuta määrärahatarpeita. Ehdotettuun muutokseen perustuvaan mihin tahansa lainsäädäntöehdotukseen sovellettaisiin tavanomaisia talousarviomenettelyjä. Ehdotuksella, joka koskee takaisin ostetun kansalliseen varantoon siirretyn kiintiön jättämistä ylijäämämaksun laskennan ulkopuolelle, on kaksi vaikutusta: Ensinnäkin se saattaa hieman korottaa asianomaisissa jäsenvaltioissa maksettavaksi kuuluvaa ylijäämämaksua. Kyseinen ylijäämämaksun lisämäärä jää jäsenvaltioon, joten EU:n talousarvioon käyttötarkoitukseensa sidottuina tuloina saatavaksi ennakoitu ylijäämämaksu ei muutu. Olisi kuitenkin korostettava, että terveystarkastuspäätöksen vuoksi ylijäämämaksua ei ole tarkoitus kerätä varainhoitovuodesta 2011 alkaen (komission valmisteluasiakirja DS 1245/08, 12.12.2008). Toiseksi kiintiön takaisinostojärjestelmän pitäisi vähentää maidontarjontaa ja sitä kautta tukea tarvitsevaa ylijäämätuotteiden tuotantoa, mikä vähentää määrärahatarpeita. Vähennys riippuu kyseisen ajankohdan markkinatilanteesta eikä sen suuruutta voida tällä hetkellä määrittää. | [1] EUVL C …, …, s. …. [2] EUVL C …, …, s. …. [3] EUVL L 299, 16.11.2007, s. 1.